open-index/open-wikipedia-markdown huggingface dataset:
Jeļena Ostapenko

**Jeļena Ostapenko**, ook bekend as **Aļona Ostapenko** (gebore in Riga, 8 Junie 1997), is 'n Letse tennisspeler. Sy het op vyf begin tennis speel. Haar gunstelingoppervlak is hardebaan. Sy speel regshandig en het 'n dubbelhand-rughand.

## Grand Slam-rekord 
[duimnael|links|upright|Jeļena Ostapenko tydens die [Franse Ope in 2017]]
Die tabel toon Ostapenko se prestasie tydens elk van die Grand Slam-toernooie in enkelspel vir vroue waaraan sy deelgeneem het:

## Verwysings 
## Eksterne skakels 
* 
*  Jeļena Ostapenko se ITF-profiel
*  Jeļena Ostapenko se WTA-profiel
*
Plaatetiket

'n **Plaatetiket** is 'n handelsmerk of handelsnaam wat musiekopnames en musiekvideo's vervaardig en bemark.

Daar is talle klein onafhanklike plaatetikette, maar sedert 2012 word die wêreldwye mark deur drie reuse oorheers: Universal, Sony Music Entertainment en Warner Music Group.
Hawker Typhoon

Die **Hawker Typhoon** was 'n vegter-bomwerper wat deur die Britse Lugmag gebruik is tydens die Tweede Wêreldoorlog. Hierdie vliegtuig het ontwikkel uit 'n spesifikasie wat deur die Britse Lugvaartministerie daargestel is om 'n vliegtuig te ontwikkel wat die nuwe Rolls-Royce en Napier 24-silinder 2000 perdekragmotors kon gebruik.

## Ontwikkeling 
Die Hawker Typhoon is ontwikkel met die Napier Sabre motor en het in Februarie 1940 sy nooiensvlug voltooi. Verdere ontwikkeling- en produksieprobleme het veroorsaak dat die Typhoon eers in Augustus 1941 aan die Britse Lugmag gelewer kon word. Dit was toe die eerste vegvliegtuig wat vinniger as 400 mph (643 km/h) kon vlieg. Hierdie topsnelheid het egter teen 'n prys gekom; die vliegtuig se klimvermoë was swak en sy vermoë op hoë hoogte was ook onder verwagting. Dit was alles as gevolg van die Sabre motor wat te vroeg in produksie gebring is.

Daar was ook 'n strukturele ontwerpfout in die stertgedeelte met menige noodlottige gevolge. Dit is egter later reggestel. Die totale *Typhoon* vloot was amper uit diens gestel as gevolg van al die probleme maar dit was gelukkig betyds opgelos. Toe die *Focke-Wulf Fw 190* sy verskyning maak, was die *Typhoon* die enigste vliegtuig wat sy snelheid kon ewenaar. Die *Typhoon*  het vier van die ''Focke-Wulf's* in hulle eerste verskyning vernietig.

Die bynaam vir die vliegtuig was *Tiffies''. Vanaf 1943 het hulle 'n aktiewe rol begin speel in Frankryk en die Lae lande deur teikens aan te val en te vernietig. Later in 1943 is die vliegtuig met vuurpyle toegerus; dit het hulle in staat gestel om nog meer verwoesting te saai. Deur hul ongenaakbare aanvalle in die dag en nag kon hulle Duitse kommunikasie ontwrig wat baie bygedra het tot die Geallieerdes se sukses tydens D-dag. Dit is moeilik om te verstaan dat 'n vliegtuig wat se ontwikkeling amper gestaak weens tegniese redes uiteindelik deur 26 Eskaders van die 2de Taktiese Lugmag gebruik is.

## Tegniese besonderhede 
## Sien ook 
* Lys van vegvliegtuie

## Eksterne skakels 
* 

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Asbliktakson

'n **Asbliktakson** (Engels: *wastebasket taxon*) is 'n takson waarin organismes louter geplaas word omdat dit nie duidelik is watter taksonomiese indeling die juiste een is nie.

Die takson is dalk oorspronklik in goeie trou voorgestel, maar later het die insigte verander en daar word besef dat die takson nie juis is nie. Navorsers gaan nogtans voort om die takson te gebruik omdat 'n geskikte nuwe indeling nie beskikbaar is nie of ooreenstemming daaroor ontbreek.

Daar is talle voorbeelde. Ungulata is deur Linnaeus voorgestel vir alle diere wat hoewe besit. Dit het die ewehoewiges soos wildsbokke, skape, varke en die onewehoewiges soos die perde en renosters maar ook die slurpdiere bevat. Linnaeus het in 1766 selfs die dassies ingesluit. Die walvisse het nie hiertoe behoort nie. Vandag praat wetenskaplikes liewer oor die Euungulata (die 'regte hoefdiere', Waddell et al 2001

## Verwysings
Eoseen-Oligoseen-uitwissing

Die **Eoseen-Oligoseen-uitwissing** van 33,7 miloen jaar gelede is een van kleiner uitwissingsvoorvalle in die Aarde se geskiedenis.

Dit is nogtans een van die grootste uitwissings van die weekdiere en ander ongewerweldes van die Senosoïkum. Byvoorbeeld in die vlak water voor die Golfkus van die VS verdwyn ongeveer 90% van die weekdierspesies in hierdie tydperk.

## Klimaatverandering 
duimnael|Die ontstaan van die Antarktiese sirkumpolêre stroom.
Daar is gedink dat die oorgang na die Oligoseen 'n klimaatverandering geken het. Die gemiddelde temperature verander nogtans nie so sterk nie. Dit kan uit die aragoniet in die otoliete van visse bepaal word deur die suurstofisotope te bepaal. Indien dit egter noukeurig gedoen word lyk dit of die winters sowat vier grade kouer geword het. Dit hang dalk saam met die verskyning van 'n yskap op Antarktika wat stadig meer na die suidpool beweeg het. Australië en Suid-Amerika het losgeraak en die huidige sirkumpolêre stroom het ontstaan. Dit het glo die klimaat of Antarktika sterk afgekoel en die eerste yslae het daar gevorm.

Van die groepe wat verdwyn is die foraminifera Discosyslinidae, Asterocyclinidae en 'n deel van die Nummulitidae, wat destyds baie volop gewees het.

## Meteore 
Die aarde is ook getref deur komete of asteroïdes in hierdie tydperk soos die Russiese Popigai-meteoor. Die planeet het dalk daardeur 'n impakwinter ervaar. Geleerdes stem nogtans nie saam oor die vraag watter rol dit gespeel het nie. Daar is ook aanwysings dat daar 'n reeks voorvalle gewees het wat sowat 10 miljoen jaar geduur het en nie een skielike uitwissing nie.

## Grande Coupure 
Die Grande Coupure verwys na 'n opmerkelike wysiging in die fossiele van veral soogdiere wat in Europa aangetref word. Dit is moontlik dat hierdie voorval effens later as 33,7 mj het plaasgevind. Een interpretasie is dat Europa uit 'n argipel bestaan het. Omdat die afkoeling van die aarde gelei het tot die vorming van yslae, veral in Antarktika het die vlak van die oseaan laer geword en die Europese eilande het met Asië in kontak gekom en speises wat endemies aan Europa was het uitgesterf.

## Verwysings
Register

**Register** is 'n taalkundige begrip wat verwys na die geskiktheid van styl, toon, en woordkeuse. Woordkeuse en taalgebruik verskil bv. tussen kinders, tieners, en volwassenes.

## Bron 
* Beryl Lutrin en Marcelle Pincus, *English handbook and study guide*. 2013. Berlut Books, Birnam Park, Suid-Afrika.
Maksimiliaan I

**Keiser Maksimiliaan I** (22 Maart 1459 – 12 Januarie 1519) was Koning van die Romeine (ook bekend as Koning van die Duitsers) vanaf 1486 en Heilige Romeinse Keiser vanaf 1493 tot en met sy dood, alhoewel hy nooit deur die pous gekroon is nie, omdat die reis na Rome altyd te riskant was. Hy was die seun van Frederik III, Heilige Romeinse Keiser, en Eleonora Helena van Portugal. Hy was mederegeerder in die laaste dekade van sy vader se heerskappy, van om en by 1483 tot 1493.

Maksimiliaan het die invloed van die Huis van Habsburg deur oorlog uitgebrei en sy huwelik in 1477 met Maria van Boergondië, die erfgenaam van die Hertogdom Boergondië. Na die dood van Maria is hy met die erfgename van die hertog van Milaan getroud. Sy seun, Filips, het in 1496 met Johanna de Waansinnige, erfgename van die Spaanse kroon, laat trou. 

Hy moes egter wel die Oostenrykse grondgebiede in hedendaagse Switserland aan die Ou Switserse Eedgenootskap afstaan.   Deur sy seun Filips I van Kastilië se huwelik met die uiteindelike koningin Johanna van Kastilië in 1498, het Maksimiliaan tot die totstandkoming van die Habsburg-koningshuis in Spanje bygedra, wat sy kleinseun Karel in staat sou stel om die trone van Kastilië sowel as Aragon te bestyg.

So het die Habsburgers die rykste en magtigste vorstehuis in Europa geword, maar tesame daarmee het hulle hul ongelukkig ook die afguns en vyandskap van die Franse konings op die hals gehaal. 

## Sien ook 
* Maksimiliaan I van Meksiko
* Filips II van Spanje
* Filips die Goeie

## Bronnelys 
* KENNIS, 1980, , volume 4, bl. 812
Pleuraspidotheriidae

Die **Pleuraspidotheriidae** is 'n klein familie van soogdiere uit die Paleogeen van Spanje, Frankryk en België. Een fossiel wat dalk ook in hierdie groep behoort is *Hilalia* uit Turkye.

Daar is drie genusse  

**Pleuraspidotherium*
**Orthaspidotherium*
**Hilalia*

Van *Pleuraspidotherium* is amper 'n volledige skelet bekend en van *Orthaspidotherium* 'n volledige skedel met stukke skelet. In hierdie tydperk het Europa uit 'n reeks eilande bestaan, wat moontlik endemiese spesies gehad het en die verwantskap van hierdie diere is onduidelik. Hulle is taamlik primitief en lyk soos vroeë hoefdiere (Euungulata). Die onlangse ontleding deur Halliday plaas hulle aan die basis van die Euungulata-tak van die Laurasiatheria.

## Verwysings
PETM-voorval

duimnael|Die temperatuur in die Arktiese Oseaan in die Paleoseen en Eoseen. Dit toon hoe dit in die laat Paleoseen warmer word. Op die grens van die twee tydperke is die PETM-voorval as 'n piek te sien.

Die **PETM-voorval** (Paleoseen-Eoseen termiese maksimum; Engels: *Paleocene Eocene Thermal Maximum*) is 'n voorval aan die einde van die Paleoseen sowat 55 miljoen jaar gelede. In slegs 15–20 duisend jaar het die aarde se temperatuur met vyf grade verwarm. Dit is waarskynlik veroorsaak deurdat 2&nbsp;000 gigaton koolstof (as koolstofdioksied) in die atmosfeer vrygestel is. Die PETM-voorval het tot die grootste diepsee-uitwissing in die laaste 93 miljoen jaar gelei. Ongeveer 35-50% van die diepsee se foraminifera het verdwyn. Op land en in die bolae van die oseane het dit tot 'n opmerklike diversifisering in lewe gelei.

Die PETM-voorval kan goed in die sedimentlae in die oseaan rondom Antarktika waargeneem word. Altwee die \delta^{13}C- en \delta^{18}O-isotoopverhoudings vertoon 'n piek van ongeveer -2 %. Die bolae van die oseaan moes 6 tot 8 grade warmer as normaal gewees het tydens die Paleoseen. Daar is ook aanduidings dat die suurgraad van die oseaan laer geraak het. Kalsiumkarbonaat het ook nie meer die bodem van die oseaan bereik nie.

## Verwysings
Rodrigo Duterte

**Rodrigo Roa Duterte** (gebore 28 Maart, 1945), ook bekend as **Digong**, is 'n Filippynse politikus en tans die 16de President van die Filippyne. Op 9 Mei 2016 is hy as president verkies en het met 'n ouderdom van 71 jaar die oudste persoon geword om die amp van president in die Filippyne te beklee.

 Mahathir Mohamad (15 Julie 2018) ]]

In Oktober 2021 het Rodrigo Duterte aangekondig dat hy nie in 2022 vir vise-presidentskap verkiesbaar is nie en uit die politieke lewe sal tree.

## Vroeë lewe 
Duterte is gebore op 28 Maart 1945, in Maasin, die hoofstad van die provinsie Suid-Leyte op die eiland Leyte.

## Verwysings
Burberry

**Burberry Group Plc** is 'n Britse modehuis vir luukse klere wat sy hoofkwartier in Londen, Engeland het. Die onderneming, wat oorspronklik op buiteklere gefokus het, is in 1856 deur die 21-jarige Thomas Burberry gestig met die opening van sy eerste winkel in Basingstoke, Hampshire. Later het die modehuis tot die mark vir luukse mode toegetree met die ontwikkeling van gabardien in 1879, 'n waterdigte tekstielvesel wat kan "asemhaal" en uitsluitlik deur Burberry vervaardig is, en die opening van sy eerste modewinkel in Haymarket, 'n straat in Sentraal-Londen.
duimnael|links|Die Burberry-winkel en vroeëre hoofkwartier in Haymarket, Londen
[duimnael|links|Burberry-modewinkel in [Chicago met die kenmerkende 45 graad-ruitpatroon]]
Burberry se kenmerkende 45 graad-ruitpatroon, wat onder meer vir serpe gebruik is, het sy belangrikste – en mees gekopieerde – handelsmerke geword, net soos sy befaamde soldatejas (*trenchcoat*) wat, soos sy Engelse naam aandui, oorspronklik ontwerp is vir soldate wat dit tydens die Eerste Wêreldoorlog in loopgrawe gedra het. Dié jas, wat 'n tydlose mode-item geword het, was meer as 150 jaar lank in slegs twee kleure beskikbaar – kakie (stofkleurig) en swart – voordat in 2015 jasse vir sowel here as dames vir die eerste keer in rooi, wit en heuningkleur vervaardig is.

Burberry, wat naas mode ook 'n verskeidenheid bybehore, geure, sonbrille en skoonheidsmiddels bemark, was tot 1955 'n onafhanklike famile-onderneming. Intussen word dit as 'n publieke maatskappy bedryf waarvan die aandele op die Londense Effektebeurs genoteer word en deel uitmaak van die FTSE 100-indeks. Die onderneming bedryf meer as 500 modewinkels in 'n vyftigtal lande (waaronder vier in Suid-Afrika), maar verkoop sy produkte ook in konsessiewinkels.

Burberry het gaandeweg 'n vaste bestanddeel van Britse leefstyl en modekultuur geword, soos weerspieël word in sy status as hofleweransier vir koningin Elizabeth II en Charles, Prins van Wallis. Burberry se buiteklere is deur Britse militariste, Suidpool-verkenners en lugvaartpioniers gedra. Sy suksesvolle bemarkingstrategieë het teen die middel van die 20ste eeu op bekende persoonlikhede uit die vermaaklikheidsbedryf gefokus. Burberry se produkte word in die Verenigde Koninkryk ontwerp en hier (onder meer in Burberry se gabardien-wewery in Cross Hills, 'n dorpie naby Keighley, en die soldatejas-aanleg in Castleford, Yorkshire, Noord-Engeland) en elders in Europa vervaardig.

## Verwysings 
## Eksterne skakels 
**Digitale bemarking**
* ''Robin Swire, Parallax: Why Is Burberry's Digital Strategy So Good?''
Kerk van Skotland

200px
**Kerk van Skotland**

----

**Nasionale kerk van** 

----

**Geloofsrigting**

Calvinisme

----

**Organisasievorm**

Presbiterianisme

----

**Gemeentes**

1&nbsp;329

----

**Ledetal**

330&nbsp;000 (2020)

----

**Webtuiste**
*churchofscotland.org.uk*

Die **Kerk van Skotland** (Engels: *Church of Scotland*, Skots: *The Scots Kirk*, Skots-Gaelies: *Eaglais na h-Alba*, informeel bekend as *the Kirk*) is die nasionale kerk van Skotland. Naas sy Protestantse en Presbiteriaanse karakter word die Kerk van Skotland gekenmerk deur die aanvaarding van menings-, spraak- en gedagtevryheid ten opsigte van kwessies wat nie die grondbeginsels van die Geloof raak nie en akkommodeer dus 'n verskeidenheid teologiese strominge wat hulself – in terme van hul leerstellings, etiese waardes en uitleg van die Skrif – as liberaal of behoudend sou beskryf.

Die Kerk van Skotland voer sy historiese wortels terug na die begin van die Christelike tydperk in Skotland omstreeks 400, alhoewel sy identiteit veral deur die Protestantse Hervorming in 1560 en die werk van kerkhervormers soos John Knox gevorm is. In Desember 2013 was 7,5 persent van die bevolking van Skotland – of 398&nbsp;389 persone – belydende lidmate, alhoewel 'n merkbaar groter persentasie van die Skotse bevolking – 27,8 persent of 1,5 miljoen – hulself in die Jaarlikse Skotse Huishoudingsopname van 2014 (*2014 Scottish Annual Household Survey*) as aanhangers van die Kerk beskryf het. Dié persentasie was selfs hoër in die sensus van 2011 toe 32,4 persent hulself as aanhangers beskryf het.

## Geskiedenis 
Terwyl die Kerk van Skotland sy vroegste wortels in die tyd van die kerstening van Skotland het, is sy identiteit gevorm deur die Skotse Reformasie van 1560. In dié tyd het baie aanhangers van die destydse kerk in Skotland hul bande met Rome verbreek gedurende 'n proses van Protestantse kerkhervorming waarin, naas ander teoloë, John Knox 'n leidende rol gespeel het.

## Kerkbeleid 
## Verwysings
Back Yard Burgers

**Back Yard Burgers, Inc.** is 'n Amerikaanse plaaslike konsessieketting van kitskosrestaurante.

## Verwysings 
## Eksterne skakels 
*  Amptelike webwerf
Hawker Tempest

Die **Hawker Tempest** was 'n vegter-bomwerper wat deur die Britse Lugmag gebruik is tydens die Tweede Wêreldoorlog. Hierdie vliegtuig is ontwikkel uit die *Hawker Typhoon*. Die grootse verskille was dat die *Tempest* 'n langer romp gehad het en dat 'n verbeterde vlerk ontwerp gebruik is. Dit was gedoen om die *Typhoon* se swak klimvermoë en swak prestasie op hoë hoogtes te oorkom.

## Ontwikkeling 
Vyf prototipes was beplan om al die verskillende motor konfigurasies te toets. Slegs drie is in diens gestel: Mk 11, Mk V en Mk VI. Vir die Ml II was die verkoeler geskuif van onder die motor tot in die voorste rant van die vlerke en die brandstoftenk uit die vlerke tot in die romp.

Die eerste *Tempest* wat gevlieg het was die Mk V, dit was in wese 'n verbeterde *Hawker Typhoon* en het September 1942 gevlieg.
Hierdie vliegtuig was aangedryf deur 'n Sabre II motor terwyl die Mk VI met die Sabre V motor van 2340 perdekrag, toegerus was. Die Mk V het die kenmerkende verkoeler onder die motor ontwerp behou.

Na hulle take om Duitse treine en ander oppervlakte teikens te vernietig grootliks afgehandel was, was die *Tempest* gebruik om die V-1 vuurpyle te onderskep. Die *Tempest* was die vinnigste vliegtuig waaroor die Britse Lugvaart Ministerie beskik het en hierin het die *Tempest* uitgeblink. Dit het 638 V-1's tussen 13 Junie en 5 September 1944 onderskep.

Later, as deel van die 2de Taktiese Lugmag groep was die *Tempest* ingespan om die straalvliegtuig die *Messerschmitt Me 262* te jag. Hulle het daarin geslaag om 20 van dié vliegtuie af te skiet.

Na die oorlog was die *Tempest* gebruik om teikens te trek en hulle was ook die *RAF* se standaard vegvliegtuig totdat dit deur die De Havilland Vampire in 1949 vervang is.

Die *Tempest II* het baie anders gelyk as die eerste model en was aangedryf deur die Centaurus motor van 2520 perdekrag. Hulle was veronderstel om in diens gestel word teen Japan maar die oorlog het tot 'n einde gekom voordat dit kon gebeur.

Die Mk II is in November 1945 in diens gestel en die meerderheid het oorsee diens gedoen. Drie *Tempest II* eskaders het in Duitsland diens gedoen vanaf 1946 tot 1948. Hulle was daar tydens die Berlynse Lugbrug vanaf 1948 tot 1949 as deel van 33 Eskader by die lughawe Gatow. 33 Eskader het later die vliegtuig in die Verre Ooste gebruik en hulle ook deelgeneem in aksie teen die Maleisiëse terroriste in 1950/1.

## Tegniese besonderhede 
duimnael|Hawker Tempest II

## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Goue Akker

Die **Goue Akker** is 'n winkelsentrum op die hoek van Adderleystraat en Strandstraat, Kaapstad in die Kaapse middestad. Dit is in die 1970’s deur Sanlam op die terrein van die oorspronklike spoorwegstasie gebou. In 1975 met opgrawings tydens die bouproses is op oorblyfsels afgekom  van die noordelike punt van 'n opgaardam wat in 1663 hier op die oorspronklike kuslyn gebou is.

Goewerneur Zacharias Wagenaer was baie bekommerd oor die standhoudende voorsiening van skoon drinkwater aan die inwoners sowel as aan die verbygaande skepe. Hy het opdrag gegee dat 'n reghoekige gemesselde opgaardam, bekend as die **Nieuwe Bak** (ook soms as **Wagenaer se tenk**), tussen die Fort en die see gebou moes word. Soldate, tuiniers, slawe, seuns en dogters, dus almal, is aan die werk  gesit om te grawe en die rotsbodem op te breek. Daarna het die klipmesselaars die mure en sluise voltooi. Na twee maande se werk kon die dam van 45&nbsp;m lank, 15&nbsp;m breed en 1½m diep  gevul word met 700&nbsp;000 liter water uit die Varsrivier. In 1671 het Wouter Mostert 'n kanaal van die dam na die kaai gebou. Dit was makliker vir die matrose om die vate by die skepe te vul as by die dam en dan nog die vate na die skepe te rol.

Die reste van die dam en kanaal word in die Goue Akker as historiese besienswaardighede beskerm.

## Bibliografie 
* De Wet, Con, en Leon Hattingh en Jan Visagie (reds.): Die VOC aan die Kaap, 1652–1795. Pretoria: Protea Boekhuis, 2016.
Harappa

**Harappa** (Oerdoe: ہڑپّہ) is ’n argeologiese terrein in Pandjab, Pakistan. Dit is genoem na ’n moderne dorp naby die voormalige ligging van die Ravirivier, wat nou 8&nbsp;km noord daarvandaan verbyvloei. Die moderne dorp, met ’n inwonertal van slegs 15&nbsp;000, is sowat 6&nbsp;km van die antieke terrein af geleë. Die terrein bevat die ruïnes van ’n ommuurde stad uit die Bronstydperk, wat deel was van die Indusvalleibeskawing. Dit was in Sindh en Pandjab gesentreer. 

Die stad het vermoedelik tot 23&nbsp;500 inwoners gehad en sowat 150&nbsp;ha beslaan, met kleihuise tydens die Gevorderde Harappa-fase (2600-1900 v.C.) wat as groot vir dié tyd beskou word. Vanweë die argeologiese gebruik om voorheen onbekende beskawings te noem na die terrein wat eerste opgegrawe is, is die Indusvalleibeskawing ook bekend as die Harappabeskawing.

Die antieke stad Harappa is erg beskadig tydens Britse heerskappy, toe stene van die ruïnes gebruik is om treinspore mee te bou. In 2005 is die bou van ’n omstrede vermaaklikheidspark op die terrein gestaak toe bouers baie argeologiese artefakte in die vroeë stadiums van die bouwerk opgediep het. Danksy ’n pleidooi van die Pakistanse argeoloog Ahmad Hasan Dani aan die departement van kultuur is begin met die restourasie van die terrein.

## Verwysings
Ga-Keetse

**Ga-Keetse** is 'n klein Swart nedersetting in Aganang Plaaslike Munisipaliteit, noordwes van Polokwane, in die Limpopoprovinsie van Suid-Afrika.

## Sien ook 
* Lys van dorpe in Suid-Afrika

## Verwysings
Erasmusbaba

'n **Erasmusbaba** is 'n baba wie se ouers mekaar deur die Europese Unie se Erasmusprojek ontmoet het. In 2014 het die Europese Kommissie geraam dat daar meer as een miljoen van hulle sedert die stigting van die Erasmusprojek in 1987 gebore is.

Die Erasmusprojek – genoem na Erasmus van Rotterdam – het ten doel om jong Europeërs die geleentheid te gee om in 'n ander lidstaat van die Unie te studeer. Die program betrek die 28 lidstate van die Europese Unie asook die vier ander lede van die EER en Turkye. Hierdie program is baie gewild onder jong mense in Europa. Een rede is dat hulle met ervaring buite hulle eie land makliker werk vind.

Die program het in 2017 'n begroting van €2&nbsp;110&nbsp;000&nbsp;000 gehad. 

## Verwysings
Fasediagram

duimnael|405x405px|Veldspaat Fasediagram, wat die posisie van Labradoriet relatief tot die ander Veldspate aandui.
'n **Fasediagram** is 'n tipe grafiek wat in wetenskaplike velde soos fisiese chemie, mineralogie, ingeneurswese en materiaalwetenskappe gebruik word. Dit dui sekere toestande (bv. temperatuur, druk, volume, chemiese samestelling) aan waar termodinamiese onderskeibare fases van materiaal voor kan kom en in ekwilibrium kan bestaan. Fasediagramme kan twee of meer dimensies, en ook twee of meer asse hê.

## Oorsig 
In fasediagramme kan ekwilibriumlyne of fasegrense gesien word, so genoem omrede dit verwys na toestande waaronder meer as een fase saam kan bestaan by hierdie ekwilibriumlyne. Trippelpunte is punte op die fasediagram waar ekwilibriumlyne bymekaarkom, en dui toestande aan waar drie fases kan bestaan. As water as voorbeeld geneem word, het dit 'n trippelpunt waar die temperatuur 273.16 K en 'n drukking van 611.657 Pa het. By hierdie trippelpunt kan ys, water en waterdamp in ekwilibrium bestaan.

## Verwysings
Skis

duimnael|Piemontiet-skis
'n **Skis** is 'n soort rots wat 'n gelaagde morfologie het en maklik in dun blokke of vlokke gesplyt word.

Dit is 'n metamorfiese gesteente en dit bevat plaatvormige korrels wat gewoonlik met die blote oog sigbaar is. Skiste word dikwels aan 'n konvergente plaatgrens gevorm waar skalie deur hoë druk (0,1 tot 0,8&nbsp;GPa) en hoë temperature (200 tot 600&nbsp;°C) chemies verander word. Die kleiminerale word daarby in minerale soos muskoviet, biotiet en chloriet omgesit. 

## Verwysings
Hendrik-Jan Boshoff

Ds. **Hendrik-Jan Boshoff** (Onbekend, 12 Desember 1922 – Pretoria, Suid-Afrika, 2 Mei 1990) was tussen 1949 en 1985 predikant in vier kombinasies of gemeentes van die Gereformeerde Kerk en in een sendingwerkkring.

Ds. Boshoff is in 1949 deur die nasionale sinode geëksamineer en beroepbaar gestel. Nog in daardie jaar is hy bevestig in sy eerste gemeente, Piet Retief, maar reeds in die volgende jaar het hy ’n beroep aanvaar na  Philipstown. Twee jaar later vertrek hy na Petrusburg in die Oranje-Vrystaat en bly daar tot 1955, toe hy die beroep aanneem na Bergsig in Pretoria, waar hy die eerste leraar was. Dié keer bly hy 12 jaar, want in 1967 aanvaar hy ’n beroep as sendeling van die Laeveld-kombinasie. Sy laaste werkking was die kombinasie Theunissen/Brandfort, van 1975 tot hy sy emeritaat 10 jaar later in 1985 aanvaar het.  Hierna het hy en sy vrou, Baba, hulle op Heidelberg, Tvl., gaan vestig, maar hy is net ’n kort aftrede van nagenoeg vyf jaar gegun.

[duimnael|links|300px|Professore en studente van die [Teologiese Skool Potchefstroom, 1947. Eerste ry: B. Duvenage, G.P. Scheepers, M.J. Booyens, prof. S. du Toit, prof. W.J. Snyman, prof. J.D. du Toit, prof. J.P. Jooste, P.W. Buys, C. Hattingh, F.W. Buytendach. Tweede ry: I.J. van der Walt, J.J. van der Walt, L.S. Kruger, P.J. Opperman, J.M. Opperman, E.J.G. Norval, P.G. Geertsema, C.H. Smit, H.J. Kruger, P. Snyman, H. Pelser, P.C. Rule, M.W. van der Walt. Derde ry: Z.C. Grobler, G.L. van der Walt, A.P. Malan, B. Spoelstra, H.A. Louw., H.J. Boshoff, L.J. Buys, A.J. Pelser, W. Venter, G.H.J Kruger.]]

Hy en sy vrou, Baba (wat op 8 September 2018 oorlede is) was op verskeie terreine aktief. Sy vrou, wat ’n doktorsgraad in opvoedkunde gehad het, het weer begin skoolhou. Ds. Boshoff het nog dikwels die Woord in ander gemeentes gaan bedien. In 1989 het hulle na Pretoria verhuis. Sy laaste Woordbediening was in gemeente Wonderboom-Suid. Ná die aanddiens het hy vir sy vrou gesê hy voel moeg. Nadat hulle tuis gekom het, het hy ’n ernstige beroerteaanval gehad. Hy is in die hospitaal opgeneem en is die Woensdag oorlede.

## Waardering 
Ds. Louis Buys het in ds. Boshoff se lewensberig in die GKSA se *Almanak* van 1991 geskryf hy het hom as ’n ernstige en toegewyde mens leer ken en as ’n goeie vriend. "Hy het sy roeping, reeds as student, met alle erns bejeën, en saam met Baba, sy eggenote, het hulle vrugbare diens gelewer in die verskillende gemeentes waar hulle opgetree het. Hy was ’n harde werker, en kon hom so met oorgawe toelê op die dinge wat vir hom eerste moes kom."

## Bronne 
*  Buys, ds. Louis in De Bruyn, F.P.R et al. 1990. *Die almanak van die Gereformeerde Kerke in Suid-Afrika vir die jaar 1991.* Potchefstroom: Administratiewe Buro.
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
Ga-Mabitsela

**Mabitsela** is 'n Swart nedersetting in Aganang Plaaslike Munisipaliteit, in die Limpopoprovinsie van Suid-Afrika. Dit is 48 km noordwes van Polokwane geleë.

## Sien ook 
* Lys van dorpe in Suid-Afrika

## Verwysings
Ray Charles

**Raymond "Ray" Charles Robinson** (1930–2004) was ’n blinde Amerikaanse sanger, liedjieskrywer en pianis wat in die 1950’s en 1960’s gewild was. Sy bekendste liedjies sluit in "*Georgia*" (1960) en "*I Can’t Stop Loving You*" (1962). Hy het ’n groot invloed op soul-musiek gehad.

## Lewensloop 
duimnael|links|Charles in 1990

Raymond Charles Robinson is op 23 September 930 in Albany, Georgia in die Verenigde State van Amerika gebore en het in Greenville, Florida grootgeword. Toe hy ses was het hy begin blind word en op sewe kon hy glad nie meer sien nie. Hy het nooit presies geweet wat dit veroorsaak het nie, hoewel sommige glo dat dit gloukoom was. Hy het by die St Augustine Skool vir Dowes en Blindes in St Augustine, Florida skoolgegaan. Daar het hy verskeie musiekinstrumente leer speel en ook musiek begin skryf.

Sy pa sterf terwyl hy op skool was en sy ma is ook vyf jaar later oorlede. Charles is op 10 Junie 2004 aan lewerversaking oorlede.

## Diskografie 
duimnael|Charles in 1983

* *I Got a Woman* (1954)
* ''What'd I Say* (1959)
* *Georgia on My Mind* (1960)
* *Hit the Road Jack* (1961)
* *One Mint Julep* (1961)
* *Unchain My Heart* (1961)
* *I Can't Stop Loving You* (1962)

## Filmografie 
* *Swingin' Along* (1961), as homself
* *Ballad in Blue* (1965), as homself
* *The Big T.N.T. Show* (1966) (dokumentêr)
* *[The Blues Brothers* (1980), as Ray
* *Limit Up* (1989), as Julius
* *Listen Up: The Lives of Quincy Jones* (1990) (dokumentêr)
* *Love Affair* (1994), as homself
* *Spy Hard* (1996), as busbestuurder
* *The Extreme Adventures of Super Dave* (2000), as homself
* *Blue's Big Musical Movie'' (2000), as die stem van G-Clef (sy laaste filmrol)

## Verwysings 
## Eksterne skakels 
* Amptelike webtuiste
* 
*
Serisiet

[duimnael|Serisiet (Magurka, [Tatra (gebergte)|Lae Tatra Slowakye)]]
**Serisiet** is 'n mineraal. Dit is 'n fynkorrelrige wit kaliummika wat die verweringsproduk van verskeie aluminosilikaatminerale is. Die formule is .

Dit is 'n soort muskoviet wat soms effens met paragoniet gemeng is. 

## Verwysings
Citroën Jumpy

Die **Citroën Jumpy** (of **Citroën Dispatch** in sommige lande) is 'n ligte handelsvoertuig wat deur Sevel Nord naby Valenciennes in Frankryk geproduseer word sedert 1994, nou in sy derde generasie. Die Jumpy is later herkenteken en vanaf 1995 verkoop as die **Peugeot Expert**.

Al drie modelle is opgekikker in Maart 2004, voordat dit vervang is deur die nuwe tweede generasie modelle in Januarie 2007. Hierdie 2007-modelle weer al gedeel dieselfde ontwerp en ingenieurswese, met subtiele trim veranderinge tussen elke merk. Die tweede generasie het 'n klein opkikkering gekry in Februarie 2012, en vanaf Julie 2013 het Toyota begin met verkope van 'n hernaamde weergawe genoem die **Toyota ProAce**.

Op 1 Desember 2015 het Citroën, Peugeot en Toyota onthul dat hul nuwe generasie van hierdie voertuie, in mensekarweierspesifikasies nou genoem word **Citroën  Space Tourer, Peugeot Traveller**, met Toyota wat die ProAce naam behou het. 

## Verwysings 
## Eksterne skakels 
*
Fiat Ducato

duimnael|links|Fiat Ducato se agterkant
Die **Fiat Ducato** is 'n ligte handelsvoertuig wat ontwikkel is deur die Sevel gesamentlike onderneming tussen Fiat en PSA Peugeot Citroën, vervaardig sedert 1981. Dit was ook verkoop as die **Citroën C25**, **Peugeot J5**, **Alfa Romeo AR6** en **Talbot Express** vir die eerste generasie, terwyl die tweede en derde geslagte bemark is as die Fiat Ducato, **Citroën Jumper**, **Peugeot** en as die **Ram ProMaster** vir die derde generasie vir die Verenigde State van Amerika en Kanadese mark sedert 2013.

## Eksterne skakels 
*
Periptychidae

Die **Periptychidae** (Cope, 1882) is 'n familie van uitgestorwe plasentale soogdiere uit die Paleoseen, veral van Noord-Amerika, moontlik ook Asië. Hulle was vroeë op die grond lewende herbivore, tussen 'n eekhoring en 'n skaap na grootte. 

Een van die genusse *Ectoconus* het twee spesies *E. ditrigonus* en *E. symbolus* Hulle is die volopste soogdierfossiele wat in die Puercan van die San Juan-bekken van Nieu-Meksiko aangetref word.

## Taksonomie 
Tradisioneel word hierdie familie in die orde "Condylarthra" geplaas, maar onlangse navorsing het getoon dat hierdie orde 'n regte asbliktakson is, hoewel die spesies wat dit bevat wel binne die Laurasiatheria val. Halliday (2015) plaas die familie as susterklade van die Pantodonta binne die kroongroep Ferae van die Laurasiatheria.

Van die spesies is:
**Auraria urbana*
**Oxyacodon archibaldi*
**Alticonus gazini*
**Ampliconus browni*

## Verwysings
Butrint

duimnael|links|'n Model van Butrint
**Butrint** is 'n Griekse stad in die suide van Albanië, ongeveer 20&nbsp;km van die huidige Saranda. Die stad is in die laat Middeleeue verlaat nadat moerasse in die gebied ontstaan het en is in 1992 as 'n Unesco-Wêrelderfenisgebied verklaar.

## Sien ook 
* Lys van Wêrelderfenisgebiede

## Verwysings 
## Eksterne skakels
Saronsberg

[duimnael|regs|'n [Wildevy op die Saronsberg-landgoed met jong populiere in die agtergrond.]]
[duimnael|'n Wingerd op die Saronsberg-landgoed met jong [populiere links. Die Saronsberg (berg) is in die agtergrond sigbaar.]]

**Saronsberg** is 'n wynlandgoed in die Tulbaghvallei in Tulbagh, Wes-Kaap. Die landgoed is geleë duskant Saron, met die berg met dieselfde naam tussen-in. Die wynmaker is Dewaldt Heyns.

## Toekennings 
## Verwysings 
## Eksterne skakels 
*  Amptelike webwerf
*  
*  
*  
*  Saronsberg op Pinterest
PubMed

**PubMed** is ’n gratis soekenjin wat veral soek in die Medline-databasis van verwysings oor lewenswetenskappe en biomediese onderwerpe. Die Nasionale Biblioteek van Medisyne (NLM) by die Nasionale Gesondheidsinstituut van die VSA hou die databasis in stand.
Sekuruwe

**Sekuruwe** is 'n Swart gehug in Aganang Plaaslike Munisipaliteit, in die Limpopoprovinsie van Suid-Afrika. Dit is ongeveer 45 km wes van Polokwane geleë.

## Verwysings
Tsodilo

duimnael|links|Rotstekeninge by Tsodilo
Die **Tsodilo-heuwels** is geleë in die noordweste van Botswana, naby die Namibiëse grens en die Okavangodelta in die Okavango-distrik. 'n Gebied van ongeveer 4&nbsp;800&nbsp;ha rondom die heuwels is in 2001 as 'n Unesco-Wêrelderfenisgebied verklaar. Die gebied bestaan uit massiewe kwartsiet-rotsformasies in die ooste tot 'n droë fossielmeer in die Kalahari-woestyn in die weste. Met meer as 4&nbsp;500 rotstekeninge het die gebied een van die hoogste konsentrasies van rotskuns ter wêreld.

## Sien ook 
* Lys van Wêrelderfenisgebiede

## Verwysings 
## Eksterne skakels
Jaymes Young

**Jaymes Young** (gebore **Jaymes McFarland**, 1 September 1991) is 'n Amerikaanse sanger-liedjieskrywer en musikant. Op 9 September 2013 stel hy sy eerste EP, *Dark Star EP* vry. Sy debuutalbum *Feel Something* is op 23 Junie 2017 vrygestel.

## Loopbaan 
In 2013 teken hy 'n kontrak met Atlantic Records en toer hy saam met die groep *London Grammar*. Op 28 September 2014 stel hy sy tweede EP, *Habits of My Heart* vry en hy tree by die opening van Vance Joy se konserte op tydens Vance Joy se *Dream Your Life Away*-toer. In 2014 sing hy saam met Birdy op David Guetta se ''I'll Keep Loving You*-album *Listen*. In 2016 werk hy saam met die Amerikaanse musikant ZHU om twee liedjies, *Hometown Girl* en *Cold Blooded* te skryf. Hy sing ook in die twee liedjies, maar word nie daarvoor gekrediteer nie. Die liedjies het uiteindelik deel geword van ZHU se debuutalbum *Generationwhy'', wat op 29 Julie 2016 vrygelaat is.

## Persoonlike lewe 
McFarland het in Seattle, Washington grootgeword en het sy belangstelling in musiek aan sy musiekliefhebbende ouers, broers en susters te danke. Sy musikale invloede sluit Coldplay, Radiohead, Maroon 5, Iron & Wine, en Death Cab for Cutie in. Hy het op 14-jarige ouderdom begin om lirieke te skryf en kitaar te speel. Musiek het 'n kreatiewe uitlaat vir sy idees en inspirasie geword. Hy woon tans in Los Angeles.

## Diskografie 
### Studioalbums 
### EP's 
### Mixtapes 
### Enkelsnitte 
#### As hoofkunstenaar 
#### As gaskunstenaar 
## Verwysings
Messerschmitt Bf 110

Die **Messerschmitt Bf 110** was 'n twee motorige vegter-bomwerper wat deur die *Luftwaffe* gebruik is tydens die Tweede Wêreldoorlog. Dit het 'n bemanning van drie gehad. Dit is ontwerp na aanleiding van 'n spesifikasie van die *Lugtwaffe*. Hulle is ontwerp om bomwerpers te begelei diep in vyandelike gebiede in. Die vliegtuig se hanteerbaarheid was egter nie na wense nie maar daar is geglo dat die bewapening daarvoor sal opmaak. Die vliegtuig het sy nooiensvlug voltooi op 12 Mei 1936.

## Operasionele geskiedenis 
Die *Messerschmitt Bf 110* se eerste aksie was tydens die inval in Pole. Dit het ook sy merk gemaak as bomwerper aanvalsvliegtuig toe hulle nege van 'n vlug van 22 *Vickers Wellingtons* afskiet het in Desember 1939. Hierna word produksie verhoog en 100 van die vliegtuie word voltooi elke maand van 1940. Maar ook gedurende 1940 het die *Messerschmitt Bf 110* begin om groter verliese te ly teenoor die meer moderne *Spitfire* en *Hawker Hurricane*. Hierna word die vliegtuig grootliks onttrek as 'n dagvegter; waar dit bly gebruik is in dié rol het die verliese groter geword. In 1940/1 is daar begin om die vliegtuig as 'n nagvegter te gebruik, rol waarin die vliegtuig uit geblink het.

Aanvanklik was daar geen spesiale nagtoerusting aan boord nie en die bemanning was aangewese op hul sig. Later is hulle gelei deur grondbeheer onderskepping en toe het die *Messerschmitt Bf 110* suksesse begin behaal. Daar was in 1941 begin om met radartoerusting aan boord van die vliegtuig te eksperimenteer wat 'n teiken vanaf 3.5 km kon opspoor en hul tot 200m van die teiken kon neem. Vanaf Julie 1942 is alle *Messerschmitt Bf 110* nagvegters met die radars toegerus. Op daardie stadium was die standaard model die BF 110F-4 en was toegerus was met vier 7.93 mm masjiengewere en twee 20 mm kanonne.
[links|duimnael|A Bf 110 G-4 nagvegter by die [RAF Museum in Londen.]]
Die aanvals tegniek was om die teiken van onder te nader, na die pens en tenks in die vlerke van die teiken te mik soos die *Messerschmitt Bf 110* klim. Die twee kanonne het hoë plofstof en vuur brandstigting rondes gebruik. Daar was ook in 1943 'n 20 mm kanon geïnstalleer wat opwaarts gevuur het, die  *Messerschmitt Bf 110* moes net onder die bomwerpers kom.

Die  *Messerschmitt Bf 110* is die hele duur van die oorlog gebruik om Duitsland te verdedig. Een vlieënier, Majoor Heinz-Wolfgang Schnaufer, het volgens bewering 121 vyandelike vliegtuie in die nag afgeskiet. Die *Messerschmitt Me 410* was ontwerp om die *Bf 110* te vervang maar was 'n mislukking.

## Tegniese besonderhede 
duimnael|Messerschmitt Me 110 C

## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Ballas

duimnael|’n Nabyskoot van ballas tussen dwarslêers en onder ’n treinspoor.

**Ballas** is die fondament waarop die dwarslêers van ’n spoorlyn gelê word. Dit word onder, tussen en om die dwarslêers gepak. Dit help die vrag op die spoor dra, met die dreinering van water en om te keer dat plante deur die spoor groei.

Die term "ballas" kom van die skeepvaartterm vir die klippe wat gebruik word om ’n skip te stabiliseer.

## Verwysings 
## Eksterne skakels 
*

*15px Hierdie artikel is vertaal uit die Engelse Wikipedia
Stiersprong

duimnael|240px|’n Moderne stiersprong.
[duimnael|links|160px|*Die Stierspringer*, ’n ivoorbeeldjie uit die paleis van [Knossos in Kreta (1500&nbsp;v.C.).]]
duimnael|240px|Minoïese beskawing, Kreta (1550-1450&nbsp;v.C.).

’n **Stiersprong** (Grieks: ταυροκαθάψια, *taurokathapsia*) is ’n bekende motief in die figuratiewe kuns van die Middel-Bronstydperk, byvoorbeeld in die Minoïese beskawing op Kreta. Dit is ook aangetref in die ryk van die Hetiete in Anatolië, die Levant en die Indusvalleibeskawing. Dit word dikwels beskou as die uitbeelding van ’n ritueel in verband met die verering van die bul, soos dit al in Antieke Egipte voorgekom het.

Vandag is dit steeds ’n sportsoort in die suide van Frankryk, waar ’n atletiese persoon ’n akrobatiese sprong oor ’n aanvallende bul (of koei) uitvoer. In dele van Spanje word selfs ’n lang paal gebruik om oor ’n bul paal te spring.

## Ikonografie 
Younger het in 1995 drie soorte stierspronge uit die antieke tyd geïdentifiseer:
*tipe I: Die akrobaat nader die bul van voor af, gryp die horings en maak ’n salto agteroor.
*tipe II: Die akrobaat nader die bul van voor af, duik oor die horings sonder om aan hulle te raak en druk hom met sy hande op die bul se rug op vir ’n salto agteroor.
*tipe III: Die akrobaat is afgebeeld in die lug bo die rug van die bul, in die teenoorgestelde rigting as die bul.

Afbeeldings van tipe III word dikwels aangetref in die laat Minoïese (IIIB)-kuns (1400 tot 1300&nbsp;v.C.). Fresko's in Avaris uit die 18de Dinastie van Egipte (1600 tot 1400&nbsp;v.C.) het soortgelyke afbeeldings naas tipiese Egiptiese motiewe; daarom word geglo hulle is gemaak deur Egiptenare wat die motiewe in Minoïese Kreta geleer het.

Ander voorbeelde van stierspronge is in Sirië ontdek, byvoorbeeld ’n silindriese seëlafdruk in laag VII in Alalakh (uit die Babiloniese Tydperk, 1900 tot 1800&nbsp;v.C.): Twee akrobate staan op hul hande op die rug van ’n bul met ’n anch-teken tussen hulle geplaas.

## Verwysings 
## Eksterne skakels 
* McInerney, J., "Bulls and Bull-leaping in the Minoan World", *Expedition Magazine* 53.3 (Desember 2011)
*
*15px Hierdie artikel is vertaal uit die Engelse Wikipedia
Checkpoint Charlie

duimnael|Checkpoint Charlie in 2004, 15 jaar na die val van de muur.
duimnael|Sowjet- en Amerikaanse tenks vis-à-vis by Checkpoint Charlie
duimnael|*"U verlaat die Amerikaanse sektor"* in vier tale. Dergelike borde was ook by die ander sektor-oorgange te sien.

**Checkpoint Charlie** was die bekendste grenspos van die Berlynse Muur tussen die voormalige Oos- en Wes-Berlyn. Dit was 'n beheerpunt tussen die Amerikaanse en Russiese sektor in Friedrichstraße. Plekke waar mense of voertuie deurgesoek word voordat hulle mag aanry, word soms met *Checkpoint Charlie* vergelyk.

Ná die Tweede Wêreldoorlog is Duitsland sowel as Berlyn in vier besettingsones verdeel: 'n Amerikaanse, 'n Britse, 'n Franse en 'n Sowjet-besettingsone. Die Amerikaanse, Britse en Franse besettingsones was van dié tyd af deel van die Bondsrepubliek Duitsland (BRD, informeel: Wes-Duitsland), terwyl die Russiese sone deel van die Duitse Demokratiese Republiek (DDR, informeel Oos-Duitsland) was. 'n Swaar bewaakte muur is tussen die Bondsrepubliek en die DDR gebou.

Mense wat van die Bondsrepubliek na Oos-Berlyn wou reis moes eers die sogenaamde Transit-Autobahnen neem – die enige verbindings tussen die Bondsrepubliek en Wes-Berlyn – vanwaar hulle na Oos-Berlyn kon reis. Checkpoint Charlie was die derde kontrolepunt wat mens onderweg moes oorsteek. Die punt is gevolglik na die derde letter van die NAVO-spelalfabet genoem. *Checkpoint Alpha* was die grenspos by Helmstedt op die Duits-Duitse grens. *Checkpoint Bravo* was by die snelweg naby Dreilinden, op die grens tussen Potsdam en Wes-Berlyn gewees.

Checkpoint Charlie was die enigste kontrolepunt waar diplomatieke korps en ander buitelanders (almal behalwe Wes-Berlyners, Wes-Duitsers en burgers van die lande van die Geallieerde Beheerraad) per pad na Oos-Berlyn kon reis. Per openbare vervoer was die nabygeleë Bahnhof Friedrichstraße die enigste toegangsregte vir toeriste.

## Verwysings 
## Eksterne skakels 
*
Cato Manor

**Cato Manor** is 'n werkersklasgebied geleë sewe kilometer van die sentrum van die stad Durban, Suid-Afrika.

Dit het ontstaan toe Indiese groentekwekers hulle in die gebied gevestig het nadat dit aan George Christopher Cato gegee is in 1865, wie die eerste burgemeester van Durban was in 1854. Die gebied het ook politieke aandag getrek tydens die Apartheidsera.

## Geskiedenis 
Cato Manor het erkenning ontvang nadat Swart Afrikane gedurende die 1920's hier aangekom het, en grond gehuur het van Indiese eienaars wat reeds hier was sedert die vroeë 20ste eeu. Om 'n inkomste te verdien, het inwoners begin bier brou om te verkoop aan dors werkers in die strate van Durban. Die owerhede was bly om mense in die dorp te hê vir arbeid, maar was bang om oorweldig te word deur hul bevolking.

## Cato Manor vandag 
Die area het weer herleef in die vroeë 1980's toe die Cato Manor Development Association (CMDA) gevorm is en die broodnodige infrastruktuur opgerig het. Die area is toe befonds deur die Europese Unie en die Cato Manor-Area-Gebaseerde Bestuur is ingestel deur die eThekwini Munisipaliteit om toesig te hou oor die ontwikkeling van die gebied. Cato Manor het vandag primêre skole, 'n kliniek, 'n mark en 'n veeldoelige sentrum en gesprekke vir nuwe plekke van belang is aan die gang.

## Verwysings
Dasa

***Dasa*** of ***das*** is ’n Sanskrit woord wat in antieke Hindoegeskrifte soos die *Rigveda* en *Arthashastra* aangetref word. Dit beteken gewoonlik "vyand" of "dienaar".

’n Derde gebruik, wat verwant is aan die tweede betekenis, is "dienaar van God", "gelowige". Dit kan ook voor ’n naam gebruik word om ’n "dienaar" van ’n geërde persoon of godheid aan te dui.

In some sommige gevalle is dit vervangbaar met die woorde *dasyu* en *asura*, wat albei vertaal word as "demoon", "skadelike bonatuurlike mag", "slaaf" of "barbaar", na gelang van die konteks waarin dit gebruik word.

Rigveda 10.22.8 beskryf dasas as onder meer "barbare" wat geen wette het nie, ander oortuigings het en iemand kwaad kan aandoen sonder dat hulle die mens ken. 

## Verwysings 
; Bronne
*
Hillcrest, KwaZulu-Natal

**Hillcrest** is 'n gegoede woonbuurt en klein dorpie, in die groter Durban-area van eThekwini in KwaZulu-Natal, Suid-Afrika.

Hillcrest het sy onafhanklike dorpsraadstatus tot in 1996 behou, waarna dit onder administrasie van die Buite-Westelike Plaaslike Raad – 'n onderafdeling van die destydse Durbanse Eenheidstad – geplaas is. In 2000 is die Buite-Westelike Plaaslike Raad, saam ander plaaslike dorpsrade, ontbind en vervang deur 'n enkele eThekwini Munisipaliteit wat die hele Durban metropolitaanse gebied bedien.

Die voorstad van Hillcrest het in die laat-1990s en 2000s 'n bou-oplewing beleef met die oprigting van vele afgesperde woongemeenskappe en nuwe inkopiesentrums.

## Skole 
Die openbare skoolstelsel in Hillcrest ondersteun skole soos *Hillcrest High School* en *Hillcrest Primary School*, asook *Winston Park Primary School* in nabygeleë Winston Park.

Privaatskole is onder andere *Highbury Preparatory School* en *Hillcrest Christian Academy* met *Kearsney College* en die *Roseway Waldor-skool* in die nabygeleë Botha's Hill en Alverstone.

## Beroemde inwoners 
*Dale Benkenstein, Nashua Dolphins-krieketspeler
*Wayne Fyvie, oud-Sharks en Springbokrugbyspeler
*Ian McIntosh, oud-Sharks en SA nasionale rugbyafrigter
*Shaun Pollock, oud-Dolphins en SA Proteakrieketspeler en -kaptein
*Heather Hamilton, Mej Suid-Afrika 1999, Mej Heelal top 10 1999
*Megan Coleman, Mej Suid-Afrika 2006, Mej Heelal 2007
*Sir Liege Hulletts, stigter van Kearsney College, stigter van Hullett's Suikermaatskappy

## Sien ook 
* Lys van dorpe in Suid-Afrika

## Verwysings
Morningside, Durban

**Morningside** is 'n voorstad van Durban, KwaZulu-Natal, Suid-Afrika. Dit word geadministreer deur die eThekwini Metropolitaanse Munisipaliteit en sy poskode is 4001.

Die voorstad is in 'n heropgeboude area van Durban geleë ongeveer 2 km van die Indiese Oseaankus af en op die suidoewer van die Umgenirivier. Die aangrensende voorstede is Puntans Hill na die weste, Essenwood aan die suidweste, Windermere aan die suide en Stamford Hill na die ooste. Dit is die naaste residensiële voorstad aan die Moses Mabhidastadion, wat voltooi is in 2009 op die Kings Park sportgronde.

Die Morningside-gebied bevat klassieke voorbeelde van groot huise in die Edwardiaanse en Victoriaanse styl met sinkdakke en wye stoepe, insluitend die staatspresidentswoning (wanneer hy hier tuis is). Rondom Floridaweg in die voorstad se suidweste is 'n naglewegebied bestaande uit winkels, restaurante en kroeë.

## Verwysings
Stamford Hill, Durban

**Stamford Hill** is 'n voorstad van Durban, KwaZulu-Natal, Suid-Afrika. Dit word geadministreer deur die eThekwini Metropolitaanse Munisipaliteit.

Die voorstad, geleë aan die Indiese Oseaankus, is nie-residensiëel en bestaan hoofsaaklik uit nie-openbare oop ruimte. Die Kings Park Sportgebied is die tuiste van die Moses Mabhidastadion wat in 2009 geopen is en benut is tydens die 2010 FIFA-Wêreldbeker, sowel as 'n verskeidenheid ander sportplekke en fasiliteite. 

Noord van die buurt is die Windsor Mashie Gholfbaan en die Durban Buiteklub. Die suidelike gedeelte van die voorstad, op die kus by Batterystrand, is die tuiste van die Waterwêreld en die Suncoast Kasino en vermaakwêreld.

## Galery 

Lêer:2011-06-22 12-00-10 South Africa - Morningside.jpg|Durbanstasie
Lêer:2011-06-22 12-01-14 South Africa - Morningside.jpg|Suncoast kasino en vermaakwêreld
Lêer:2011-06-22 11-55-07 South Africa - Morningside.jpg|Geboue van die Durban-buiteklub
Lêer:Two Stadiums FoxyCoxy.jpg|Kings Park-stadion regs, 2009, en die Moses Mabhidastadion nog in aanbou

## Verwysings